b'\n_START_ARTICLE_\nTheveninin menetelm\xc3\xa4\n_START_PARAGRAPH_\nTheveninin menetelm\xc3\xa4 on Theveninin teoreemaan pohjautuva piirianalyysimenetelm\xc3\xa4. Theveninin teoreeman mukaan mik\xc3\xa4 tahansa kaksinapainen piirielementti voidaan palauttaa (muokata) ideaalisen j\xc3\xa4nnitel\xc3\xa4hteen ja impedanssin sarjaankytkenn\xc3\xa4ksi._NEWLINE_Pelk\xc3\xa4st\xc3\xa4\xc3\xa4n vastuksista ja ideaalisista j\xc3\xa4nnite- ja virtal\xc3\xa4hteist\xc3\xa4 koostuva piiri voidaan esitt\xc3\xa4\xc3\xa4 j\xc3\xa4nnitel\xc3\xa4hteen ja vastuksen sarjaankytkent\xc3\xa4n\xc3\xa4. T\xc3\xa4t\xc3\xa4 muodostettua piiri\xc3\xa4 kutsutaan Theveninin ekvivalenttipiiriksi tai Theveninin l\xc3\xa4hteeksi._NEWLINE_Jos Theveninin ekvivalenttipiirille tehd\xc3\xa4\xc3\xa4n l\xc3\xa4hdemuunnos, saadaan Nortonin ekvivalentti.\n_START_SECTION_\nEsimerkki Theveninin l\xc3\xa4hteen muodostamisesta\n_START_PARAGRAPH_\nKuvassa on kaksi piiri\xc3\xa4: a ja b. Mik\xc3\xa4li valitsemme piiriin b sopivat arvot R\xe2\x82\x9c ja E\xe2\x82\x9c, voidaan piiri b saada k\xc3\xa4ytt\xc3\xa4ytym\xc3\xa4\xc3\xa4n ulkoap\xc3\xa4in katsoen kuten piiri a. Mik\xc3\xa4li tarkastelemme katkoviivan ulkopuolelta pelk\xc3\xa4st\xc3\xa4\xc3\xa4n suorittamalla mittauksia navoista A ja B, emme voi tiet\xc3\xa4\xc3\xa4, kumpi piireist\xc3\xa4 on katkoviivan sis\xc3\xa4ll\xc3\xa4.\n_START_SECTION_\nTh\xc3\xa9veninin j\xc3\xa4nnitteen m\xc3\xa4\xc3\xa4r\xc3\xa4\xc3\xa4minen\n_START_PARAGRAPH_\nJotta piiri b k\xc3\xa4ytt\xc3\xa4ytyisi samalla tavalla kuin piiri a, t\xc3\xa4ytyy molempien piirien navoissa A ja B olla sama j\xc3\xa4nnite, kun piiri\xc3\xa4 ei kuormiteta. T\xc3\xa4st\xc3\xa4 seuraa, ett\xc3\xa4 E\xe2\x82\x9c voidaan m\xc3\xa4\xc3\xa4ritt\xc3\xa4\xc3\xa4 selvitt\xc3\xa4m\xc3\xa4ll\xc3\xa4 piirin a tyhj\xc3\xa4k\xc3\xa4yntij\xc3\xa4nnite (= j\xc3\xa4nnite, kun napoihin A ja B ei ole kytketty kuormaa)._NEWLINE_Vastusten R\xe2\x82\x81 ja R\xe2\x82\x82 l\xc3\xa4pi kulkee virta_NEWLINE_ja pisteiden A ja B v\xc3\xa4linen tyhj\xc3\xa4k\xc3\xa4yntij\xc3\xa4nnite saadaan Ohmin laista_NEWLINE_._NEWLINE_Koska molemmilla piireill\xc3\xa4 t\xc3\xa4ytyy olla sama tyhj\xc3\xa4k\xc3\xa4yntij\xc3\xa4nnite, niin_NEWLINE_.\n_START_SECTION_\nTh\xc3\xa9veninin resistanssin m\xc3\xa4\xc3\xa4r\xc3\xa4\xc3\xa4minen\n_START_PARAGRAPH_\nTh\xc3\xa9veninin resistanssin voi m\xc3\xa4\xc3\xa4ritt\xc3\xa4\xc3\xa4 joko oikosulkuvirran avulla tai l\xc3\xa4hteen sammuttamismenetelm\xc3\xa4ll\xc3\xa4. Riippuu tilanteesta, kumpi menetelm\xc3\xa4 on helpompi. Jos piiri sis\xc3\xa4lt\xc3\xa4\xc3\xa4 vain riippumattomia l\xc3\xa4hteit\xc3\xa4, l\xc3\xa4hteensammuttamismenetelm\xc3\xa4 voi olla nopeampi k\xc3\xa4ytt\xc3\xa4\xc3\xa4.\n_START_SECTION_\nResistanssin m\xc3\xa4\xc3\xa4r\xc3\xa4\xc3\xa4minen oikosulkuvirran avulla\n_START_PARAGRAPH_\nKoska molemmat piirit k\xc3\xa4ytt\xc3\xa4ytyv\xc3\xa4t samalla tavalla, tulee niiden k\xc3\xa4ytt\xc3\xa4yty\xc3\xa4 samalla tavalla my\xc3\xb6s silloin, kun solmujen A ja B v\xc3\xa4lille kytket\xc3\xa4\xc3\xa4n oikosulku. Jos piiriin a kytket\xc3\xa4\xc3\xa4n oikosulku, kaikki j\xc3\xa4nnitel\xc3\xa4hteelt\xc3\xa4 tuleva virta kulkee resistanssin R\xe2\x82\x81 kautta. Oikosulkuvirta saadaan Ohmin laista_NEWLINE_._NEWLINE_Theveninin l\xc3\xa4hteen eli piirin b tulee antaa sama oikosulkuvirta. Kun piiri b oikosuljetaan navoista A ja B, oikosulun l\xc3\xa4pi kulkee virta_NEWLINE_._NEWLINE_T\xc3\xa4m\xc3\xa4n tulee olla sama kuin piirille a laskettu oikosulkuvirta. Saadaan yht\xc3\xa4l\xc3\xb6_NEWLINE_._NEWLINE_Sijoittamalla \xc3\xa4sken laskettu ET paikalleen yht\xc3\xa4l\xc3\xb6 ratkeaa_NEWLINE_.\n_START_SECTION_\nResistanssin m\xc3\xa4\xc3\xa4r\xc3\xa4\xc3\xa4minen sammuttamalla riippumattomat l\xc3\xa4hteet\n_START_PARAGRAPH_\nTheveninin l\xc3\xa4hteen resistanssi voidaan m\xc3\xa4\xc3\xa4r\xc3\xa4t\xc3\xa4 my\xc3\xb6s selvitt\xc3\xa4m\xc3\xa4ll\xc3\xa4 navoista A ja B n\xc3\xa4kyv\xc3\xa4 resistanssi, kun kaikki piirin riippumattomat l\xc3\xa4hteet on sammutettu. Esimerkkipiiriss\xc3\xa4 on vain yksi l\xc3\xa4hde, ja jos se sammutetaan eli korvataan oikosululla (nollan voltin j\xc3\xa4nnitel\xc3\xa4hde = oikosulku), vastukset R1 ja R2 ovat rinnan. T\xc3\xa4ll\xc3\xb6in navoista A ja B n\xc3\xa4kyv\xc3\xa4 resistanssi on_NEWLINE_.'